Antanas Kavaliauskas

Antanas Kavaliauskas (g. 1984 m. rugsėjo 19 d. Vilniuje) – buvęs Lietuvos krepšininkas.

A. Kavaliauskas po 2006–2007 m. NCAA sezono nusprendė dalyvauti NBA naujokų biržoje, ir nors pirmosiose stovyklose pasirodė ganėtinai sėkmingai, pašauktas biržoje vis dėlto nebuvo.

2007 m. vasarą dalyvavo NBA Vasaros lygos varžybose ir atstovavo Hiustono „Rockets“ komandai. Krepšininkas sužaidė 5 rungtynes ir vidutiniškai per 10 min. pelnydavo po 3,6 tšk. ir atkovodavo po 4 kamuolius. Tų pačių metų vasarą krepšininkas pasirašė sutartį su Graikijos Atėnų „Panionios“ klubu.

2008 m. rugsėjo mėn. A. Kavaliauskas sudarė sutartį su ESAKE krepšinio lygos naujoke Kavalos „Panorama GS“ komanda. 2009 m. liepos pradžioje pasirašė sutartį su Juvecaserta Basket klubu.http://www.krepsinis.net/news.php?news_id=112180 2010 m. liepos 23 d. pasirašė dvejų metų sutartį su Verolio „Prima“ klubu. 2011 m. liepos 20 d. pasirašė vienerių metų sutartį su Rygos „VEF“ klubu.http://www.krepsinis.net/a-kavaliauskas-is-italijos-keliasi-i-ryga-178018.html 2014 m. pradžioje Bilbao klubą užklupus finansinėms problemoms persikėlė į Vilniaus „Lietuvos rytą“ ir pasirašė 1,5 metų kontraktą.http://bc.lrytas.lt/item/2570-%E2%80%9Elietuvos-rytas%E2%80%9C-sudar%C4%97-ilgalaik%C4%99-sutart%C4%AF-su-a-kavaliausku  Pasibaigus 2014/15 metų sezonui, nusprendė pratęsti kontraktą su „Lietuvos rytu“ dar trejiems metams.http://bc.lrytas.lt/item/2570-%E2%80%9Elietuvos-rytas%E2%80%9C-sudar%C4%97-ilgalaik%C4%99-sutart%C4%AF-su-a-kavaliausku 

2016 metų vasarą Vilniaus Lietuvos rytas sumažino biudžetą ir krepšininkas persikėlė į Kauno „Žalgirį“.

2019 m. liepos 8 d. paskelbė apie karjeros pabaigą.https://www.eurohoops.net/en/euroleague/904410/antanas-kavaliauskas-announces-retirement/

 Pasiekimai 

 2005 m. Pasaulio jaunimo čempionas
 2007 m. NBA vasaros stovykloje Orlande išrinktas į antrąjį geriausių stovyklos krepšininkų penketą
 2007 m. Vasaros universiados čempionas
 2012, 2013 m. Latvijos čempionas
 2015 m. LKL vicečempionas
 2015 m. Europos krepšinio čempionato sidabro medalio laimėtojas
 2016, 2017 m. 2018 m. Karaliaus Mindaugo taurės čempionas
 2016 m. LKL bronzos medalio laimėtojas
 2017, 2018, 2019 m. LKL čempionas

 Dalyvavimas čempionatuose 

|}

 Šaltiniai 

 Nuorodos 
 Puslapis apie A. Kavaliausko žaidimą NBA Vasaros lygoje 

Kavaliauskas, Antanas
Kategorija:Lietuvos olimpiečiai